Os primers sobirans conoixius d'os checos estioron a dinastía d'os Premislidas, conoixius con seguridat dende Borivoj, baptizau enta l'anyo 880 por Sant Metodio chunto con a suya muller Ludmila. Borivoj ye succediu por Vratislau y dimpués por Wenceslau, derrocau por o suyo chermano Boreslau o crudel. A l'egual que en Polonia, a cristianización no fue total y part d'a población siguió pagana. A penar que a cristianizacón se facó por os santos Cirilo y Metodio ninviaus por Costantinoble, os cristians checos s'alioron con Roma.